Bavelse
Bavelse, sædegård ved Bavelse Sø, sydøst for Sorø. Det ældre Bavelse, også kaldet Bavelsegård, var en renæssancebygning med trappetårn, som er gengivet i Jakob Ulfeldts jordebog fra 1588. Den nuværende hovedbygning i to etager med lave sidefløje er opført 1845 for grosserer Christian Rønnenkamp. 
Bavelse er privat ejendom, og der er ikke adgang til slot eller park.
Bavelse er en af de få sædegårde, hvor det er lykkedes at bevare det gamle omfattende jordtilliggende. Siden 1710 har den haft ejerfællesskab med Næsbyholm.